CELEX: 62009TN0063
Language: hu
Date: 2009-02-17 00:00:00
Title: T-63/09. sz. ügy: 2009. február 17-én benyújtott kereset – Volkswagen kontra OHIM – Suzuki Motor (SWIFT GTi)

1.5.2009   
            
            
               HU
            
            
               Az Európai Unió Hivatalos Lapja
            
            
               C 102/22
            
         2009. február 17-én benyújtott kereset – Volkswagen kontra OHIM – Suzuki Motor (SWIFT GTi)
   (T-63/09. sz. ügy)
   2009/C 102/35
   A keresetlevél nyelve: német
   
      Felek
   
   
      Felperes: Volkswagen AG (Wolfsburg, Németország) (képviselők: H.-P. Schrammek, C. Drzymalla és S. Risthaus ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Suzuki Motor Corporation
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül az OHIM második fellebbezési tanácsának az R 749/2007-2. sz. ügyben 2008. december 9-én hozott határozatát;
            
         
               —
            
            
               az Elsőfokú Bíróság az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a Suzuki Motor Corporation.
   
      Az érintett közösségi védjegy: a „SWIFT GTi” szóvédjegy a 12. osztályba tartozó áruk tekintetében (3 456 084. sz. védjegybejelentés).
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a „GTi” német szóvédjegy (39 406 386. sz.) és a „GTI” nemzetközi szóvédjegy (717 592. sz.) a 12. osztályba tartozó áruk tekintetében.
   
      A felszólalási osztály határozata: a felszólalási osztály elutasította a felszólalást.
   
      A fellebbezési tanács határozata: a fellebbezési tanács elutasította a fellebbezést.
   
      Jogalapok: a 40/94/EK rendelet (1) 8. cikke (1) bekezdése b) pontjának a megsértése, mivel az ütköző védjegyek között fennáll az összetévesztés veszélye.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.)